CELEX: 62013CN0100
Language: hu
Date: 2013-02-27 00:00:00
Title: C-100/13. sz. ügy: 2013. február 27-én benyújtott kereset — Európai Bizottság kontra Bundesrepublik Deutschland

20.4.2013   
            
            
               HU
            
            
               Az Európai Unió Hivatalos Lapja
            
            
               C 114/29
            
         2013. február 27-én benyújtott kereset — Európai Bizottság kontra Bundesrepublik Deutschland
   (C-100/13. sz. ügy)
   2013/C 114/45
   Az eljárás nyelve: német
   
      Felek
   
   
      Felperes: Európai Bizottság (képviselők: G. Wilms és G. Zavvos meghatalmazottak)
   
      Alperes: Bundesrepublik Deutschland
   
      Kereseti kérelmek
   
   Az Európai Bizottság azt kéri, hogy a Bíróság
   
               —
            
            
               állapítsa meg, hogy az alperes nem tett eleget az építési termékekre vonatkozó tagállami törvényi, rendeleti és közigazgatási rendelkezések közelítéséről szóló 89/106/EGK tanácsi irányelvből (1) és különösen ezen irányelv 4. cikkének (2) bekezdéséből és 6. cikkének (1) bekezdéséből adódó kötelezettségeinek, amennyiben a német hatóságok az építési szabályok jegyzékét (Bauregellisten) arra használják fel, hogy kiegészítő engedélyhez kössék az építési termékek hatékony piacra jutását és felhasználását ahelyett, hogy felvetetnék a szükséges értékelési módszereket és –feltételeket a harmonizált európai szabványok közé.
            
         
               —
            
            
               az alperest kötelezze a költségek viselésére.
            
         
      Jogalapok és fontosabb érvek
   
   Az alperes megsértette a 89/106/EGK irányelv 4. és 6. cikkét. Az építési szabályok jegyzékének (Bauregelliste) használata azt eredményezi, hogy az építési termékek hatékony piacra jutásához és felhasználáshoz előzetes engedély szükséges. Sok esetben nincsenek rögzített követelmények az új jellemzőkkel kapcsolatban. Ehelyett inkább a harmonizációt megelőzően felállított követelmények érvényesülnek, amelyek lefedhetők lettek volna a szükséges értékelési módszereknek és –feltételeknek a harmonizált keretbe való felvételével, és erről intézkedni is kellett volna.
   
      (1)  HL L 40., 12. o.; magyar nyelvű különkiadás 13. fejezet 9. kötet 296. o.